
Абагарът на Филип Станиславов KATO културен факт 

Две ключови метафори - поглед отвъд границите и преодоляване на гра- 
ниците - са особено подходящи за всяко културно явление, различно от потока 
на общоприетото, конвенционалното и традиционното. Развитието на модерните 
лингвокултурологични направления и информационните технологии в хуманита- 
ристиката направиха актуално проучването на най-разнообразни прояви на етно- 
конфесионалната специфика и маргиналността. В обсега на новата научна парадигма 
вече повече от четвърт век присъства литературата / книжнината на българите 
католици, възникнала като резултат от Контрареформацията, Тридентския събор 
(1545-1563) и последвалия целенасочен стремеж на римокатолическата църква да 
разшири своето влияние по света и в частност на Балканите | Документи 1993; Ди- 
митрова 2008: 744-752; Абаджиева 2014, 2015; Walczak-Mikołajczakowa 2004]. Така 


религиозният гео-политически фактор става основната причина в българските земи 

под османска власт да възникне книжнина, различна от традиционната православна, 
която влиза в сложни взаимоотношения със самата българската писмена култура 
от същата епоха. Книжнината на българите католици е нехомогенна по характер 
и обхваща както оригинални, така и преводни произведения от различен жанр, съз- 
давани в продължение на няколко века от началото на ХУП до ХІХ в. и на различни 
езици. Поради това само определена част от нея може да се използва за българската 
езикова история. Именно в този пласт попада паметникът емблема Абагар на нико- 
полския католически епископ Филип Станиславов (нататък АФС), отпечатан в Рим 
през 1651 г. Той ознаменува книжовни процеси, характерни повече за началния етап 
на прозелитизъм и приобщаване на българите павликяни към католицизма, прео- 
долявайки границите в различни типове опозиции: между една етноконфесионална 
общност и българския народ; между православие и католицизъм, ерес и християн- 
ство; между белезите на общобългарското и проявите на другост и различие в езика. 
В същото време АФС се вписва в така наречения златен век на католическата дейност 
в българските земи от ХУП в. [Георгиев 2010: 42]. 

Научните изследвания върху АФС следват многообразието от теми, което са- 
мото произведение провокира. Те са в непрекъснат процес на обновяване и разви- 
тие. Обособяват се следните примерни направления: 1. Археографски данни и съвре- 
менни форми на възпроизвеждане; 2. АФС и старата печатна книжнина, доколкото 
отпечатването му с вариант на кирилицата го нарежда сред славянските кирилски 
палеотипи от XVI-XVII в. и му спечелва най-популярното до момента определение 
първата печатна българска книга с езикови елементи на жива, говорима българска 
реч. Формулирано от М. Петровски още през втората половина на ХІХ в. [Петровскый 
1877], то е коригирано в съвременен вариант: Абагар е всъщност и първото печатно 
издание с новобългарски езикови елементи, и първият печатен български амулет. 
[Минчева - Георгиев 2011: 28]; з. АФС между каноничното и апокрифното | Апокрифно 
християнство 1999: 26-27]; 4. Скритите символични и езотерични послания на АФС; 
5. АФС като история на католическото влияние; 6. Езикът на АФС. 

Без да си поставям за цел да ги представя изчерпателно, ще приведа отделни 
факти и изводи от най-актуалните постижения в проучването на произведението. 

Според последните археографски данни днес са известни 18 екземпляра от 
АФС с местонахождение в 9 европейски страни, от които само два - в Болонската 
и в Университетската библиотека на гр. Упсала, Швеция - са съхранени във формата 
на свитък [Ambrosiani 2015; Минчева 2015: 80]. Известно е, че физическото тяло на 
АФС представлява текстов набор в четири колони върху всеки един от петте листа 


с размери 44,5 х 33,5 см., колкото е обемът му. В последователност текстът от всяка 


MARIANA ТЅІВКАМЅКА-КОЅТОУА : 7Е57УТУ СҮКҮІО-МЕТОРІАМЅКІЕ + 5/2016 


колона може да се изреже на ленти и навие на руло, за да изпълни основното си апо- 
тропейно предназначение - да се носи като амулет наместо силни мощи. Подобна 
практика са имали българите павликяни от свищовско и никополско. Самата ориги- 
нална форма вече предполага интерес към възпроизвеждането на артефакта и днес 
трудът на Станиславов се радва на 4 фототипни издания | Абагар 1979, 2001, 2006, 
2опа], като юбилейното по повод збо-та годишнина е рулон. През 20u r.. АФС е pary- 
тализиран в интернет | Абагар 201b]. Още в христоматията на М. Ангелов и М. Генов 
ОТ 1922, T.. се поместват паралелни частични издания и преводи | Ангелов - Генов 1922], 
а пълен новобългарски превод предлага К. Кабакчиев | Абагар 2006]. 

Що се отнася до скритите символични послания в текста, в последните ня- 
колко години бяха направени интересни открития и лансирани провокиращи хипо- 
тези. Така Б. Минчева предложи една логична система за дешифриране на числата 
и криптограмите в Абагара. Според нея инициалите с най-голям размер образуват 
акростих, който съдържа типичния за българското езиково съзнание концепт късмет 
[Минчева 2012; Минчева 2015: 182-187]. Само от 201 г. досега нови моменти и култур- 
ноисторически приноси се съдържат не само в споменатите изследвания на Б. Мин- 
чева, но и в тези на Л. Илиева, с което напълно основателно вече може да се говори 
за семиотика на Абагара. Една симптоматична замяна с безспорен концептуален 
и символичен смисъл е заложена в първата текстова единица от АФС, а именно крат- 
ката извадка от шест реда от тропара за Въздвижението на честния Кръст Господен. 
В нея вместо традиционния термин въздкижению епископ Станиславов употребява 
съчетанието с 8внетщив карштенн$. Акцентирането върху тази очевидно целенасочена 
замяна на самия епископ, забелязана за пръв път от Л. Илиева | Илиева 2011: 178-180], 
е един от най-приносните семиотични прочити на АФС в последните десетилетия, 
защото утвърждава прозелитичния характер на творбата. Инициацията във вярата 
започва с кръщението, то се практикува и при конверсията на еретици, а чрез него 
и адресатът - павликянската общност, наследила богомилския възглед да се отрича 
традиционното кръщение с вода, - е приобщен към новото духовно начало и прие- 
мането на католицизма. 

След откриването през 1924 г. на единствения у нас екземпляр от АФС в Со- 
фийската народна библиотека (архивна единица Кц. 651.1) В. Пундев предлага пър- 
вото и ненадминатото в много отношения цялостното езиково изследване на Абагара 
като паметник на българския език от ХУП век [Пундев 1924]. Най-голям интерес 
сред изследователите от миналото и съвременността предизвикват правописно-фо- 
нетичните особености, особено обособяването на сърбизми и българизми [Пенев 


1930: 297-301], доколкото те са най-яркият, разпознаваем белег на текста и неизбежно 

се разглеждат във връзка с шрифта. Под една или друга форма редица автори гово- 
рят за влиянието на сърбохърватския език върху АФС. Този аспект е допълнен от 
Н. Иванова с изчерпателни наблюдения за хърватското (илирийското) правописно- 
фонетично и морфологично влияние | Иванова 1989, 1997а, 1997, 1998, 1999а, 19996]. 
Езиковедските изследвания са едно от най-активните направления в проучването 
на АФС и в техния обсег езикът на Станиславовото произведение е подложен на съ- 
поставки и сравнения с езика на чипровските документи от ХУП в. [Селищев 1929]; 
с творчеството на Петър Богдан Бакшев и Кръстьо Пейкич | Иванова 1998]; с езика 
на новобългарските дамаскини [Райков 1979: 29]; с латински, хърватски, среднобъл- 
гарски православни текстове [Йеркова 1978; Райков 1966; Илиева 2010; 2011: 178-200; 
Минчева 2015: 163]; с езика на други южнославянски абагари [СгісКкаї 1985]. Най- 
съвременните приноси в българската езиковедска наука след В. Пундев и Б. Райков 
принадлежат на Н. Иванова и Л. Илиева, с което се утвърждава уникалната езикова 
стратегия на Станиславов, съчетаваща в динамика и контраст елементи от 
всички южнославянски езици | Иванова 1999а: 124]. 

Смесеният характер на езика в АФС продължава да е предизвикателство пред 
изследователите, въпреки че на настоящия етап на проучване активните компоненти 
на тази езикова смесица са достатъчно ясно обособени. Творческата инвенция на 
изследователите обаче добавя нови щрихи. Така според Л. Илиева текстът на нико- 
полския епископ съдържа словообразувателни полонизми при прилагателните (тип 
патрннархювнех, пруорчкувнех, вкангелнстукнех - Илиева 201: 200-202). Полските влияния 
върху Абагара са напълно възможни не само поради пътуванията на епископа в пол- 
ските земи в търсене на католически свещеници за новопокръстените му пасоми и на 
съмишленици за антиосманската кауза на Балканите | Нешев 1987: 73], но и защото 
според последни данни името Станиславов би могло да е духовно кръщелно име, 
вдъхновено от краковския епископ и мъченик св. Станислав. Този въпрос разглежда 
Б. Минчева в своята дисертация върху южнославянските абагари. Тя казва следното 
за начина на изписване на фамилното име на никополския епископ: Надредни знаци 
в молитвеника се срещат само на 4 места, но едно от тях е любопитно изключение, 
защото това е фамилното име на автора - Станислаювф. Ударението пада върху 
буквата „и“, както се изговаря в полски език. | Минчева 2015: 98]. 

Езикът на АФС е нещо повече от аспект в проучванията, той би могъл да е възмо- 
жен код за разгадаване на богатата културноисторическа същност на произведението 
и участието му в типовете опозиции, които досегашните изследвания върху памет- 
ника са наложили. Първият тип опозиция е терминологична. Тя е свързана с употре- 


бата на двойствените термини католическа и павликянска книжнина, респективно 

с въпроса как те са прилагани по отношение на АФС. При втория термин езиков 
маркер за разграничаването от общобългарската литературна традиция е етнокон- 
фесионалният признак. Терминът павликянски обаче от съвременна гледна точка 
има само исторически характер. Той се използва в документите на Конгрегацията, 
за да обозначи тази част от българския етнос, към която в самото начало на ХУП в. 
е насочена католическата пропаганда. Запазили старинните си вярвания на еретици 
дуалисти, които в условията на османска власт на Балканите са примесени с битови 
суеверия поради ниско социално и образователно ниво, именно тези българи са 
подходящата мишена, защото не само имат специфични вярвания, но и са изолирани 
от православните си сънародници и гръцкото духовенство като схизматици. Много 
преди Л. Милетич да озаглави основополагащото си изследване Нашите павликяни 
|Милетич 1903|, този израз използва епископът на Велика България Станиславов 
nostri Раишиви | Документи 1993: 42]. Изразът съчетава едновременно представата за 
свое и чуждо, т.е. павликяните са българи, но различни от останалите. 

Документите на Конгрегацията описват със средствата на няколко европейски 
езика - латински, италиански и хърватски - важни данни за това население, упо- 
требявайки едновременно Catholici Bulgariae и Раийат, дори 5свтайс! quali sono 
оѕѓопаііѕѕіті е ася тт а ridursi аГаведтепга della Santa Romana Chiesa | Документи 
1993: 27]. Очаквано, писмените текстове създават собствено географско пространство, 
съответстващо на териториалните граници на заселване и миграции на павликя- 
ните в българските земи под османска власт. До старите павликяни около Пловдив 
се нареждат географски точки в Северна България, около Дунав, Никопол, Ловеч, 
Свищов, които се разклоняват в лъчи към Влашко и Тракия, следвайки основните 
оси на миграция. Прибавянето на определението павликянски към селищните имена 
е добре документиран начин на назоваване, чрез който не само самите павликяни, 
но също така османската власт и православните поставят езикови маркери за дру- 
гостта (срв. образуването на Горно и Долно Павликени от имената на бившите села 
Калугерица и Бъсцево - Йовков 1991: 84). Известно е, че възникването на компактни 
селища с павликянско население, поддържането на родовото чувство и чувството за 
принадлежност към общността стават основни фактори за тяхното оцеляване. С пре- 
одоляването на първоначалния прозелитизъм обаче тези хора престават да търсят 
опора в термина павликяни, който смятат за пейоративен, и се идентифицират само 
като католици. 

В АФС адресатът на творбата не е назован, но той се подразбира от състава 
и предназначението на общо 25-те текста в състава на сборника амулет. АФС съдържа 


канонични, неканонични и апокрифни текстове, по произхода и природата на някои 

от които досега няма единно и категорично мнение. Най-общо може да се каже, че 
на петте листа са разположени 25 текстови единици, някои от които придружени 
от рубрикатори, пояснителни микротекстове и други прилежащи елементи (подро- 
бен опис и номерация още у Попруженко 1905 и Пенев 1930: 285-296, актуализиран 
у Илиева 2011: 178-189 и Минчева 2015: 163-182). От тях три са апокрифи с апотропеен 
характер - Имената на Господ (нататък ИГ), Имената на Богородица (нататък ИБ) 
и извадката от наратива епистолия на едеския цар Авгар до Иисус Христос (нататък 
Е), като към последния текст е добавено оригиналното поучение на Филип Станисла- 
вов (нататък ОП); оригинален негов текст е и послесловът (колофонът - нататък П) 
на изданието; съдържат се още 20 текста, в чието оглавление жанровата им природа 
е определена като молитва (нататък М и пореден номер). Поради това в по-старите 
изследвания АФС е наречен просто молитвениче. Общоприето е мнението, че този 
състав е бил предназначен да въведе в лоното на вярата павликяните от района на 
Трънчовица, свищовско, и прилежащите павликянски села, които се намират близо 
до родното място на самия Станиславов с. Ореше (Ореш). 

Данни за дейността си епископът дава в своята кореспонденция и в пътеписа 
за Северна България | Станиславов - Парчевич 2012]. Той съчетава българския си про- 
изход с високата образованост на католически мисионер и отличното познаване на 
павликянската общност, от която произлиза и на която е духовен пастир. Но в текста 
на АФС думата павликянин не присъства. В своето оригинално поучение духовният 
учител и наставник Станиславов се обръща към своите братя и сестри. Той използва 
термините карстени, некарстени, за да противопостави двата пътя пред вярващия хрис- 
тиянин - към спасението чрез кръщение или към осъждането и духовната гибел. 
В една от молитвите пък говори га нувумкнернн NALH, т.е. за приелите новата вяра, за 
които се произнася специален благослов. Тези общорелигиозни термини доказват 
неоспоримия прозелитичен аспект на АФС, който иначе се защитава предимно от 
екстралингвистични данни. В същото време езиков маркер за развитото народностно 
чувство на Станиславов е етнонимът български, употребен два пъти: в съчетанието 
валгарске Земли в молитвата над болен и немощен човек като елемент от именуването 
на св. първомъченик Стефан, застъпник на българската земя: Стефане парен Маценнце, 
н Балгарске Zeman Даствпннце н Боаннтелн8; в съчетанието ск мне Наршд8 Raarapekwag 
в послеслова, в който се среща и името България. Известно е как се назовава Фи- 
лип Станиславов в края на произведението - Фнанп Станнслаювф wa велнке Бвлгарне 
Бнскёп. Самият факт, че етнонимите се прилагат към толкова значими елементи на 
културната идентичност, като народ и земя (територия), е белег за развитото бъл- 


гарско самосъзнание на автора. С подобни факти искам да подчертая възможността, 

а донякъде и необходимостта АФС да се проучва чрез профилирани езикови бази 


данни, съответстващи на съвременните методи за извличане на информация. 


Абагарът на Филип Станиславов като езиков ресурс 

И така, един от въпросите, които логично следват от краткия обзор, е какво 
ново може да се каже или направи с текста на толкова емблематично произведение 
за католицизма в българските земи и за целия предвъзрожденски, преднационален 
период на българската книжовна и културна традиция. Възможен подход към него 
е непрекъснатото му възпроизвеждане в нови подходящи формати, които да превръ- 
щат познатия артефакт в ресурс - дигиталните репродукции, електронния наборен 
текст, речника. В съвременното разбиране понятието езиков ресурс има максимално 
широк обхват и може да се отнесе към всеки тип бази данни в електронен формат, 
които са резултат от или подлежат на специализирана текстообработка чрез софту- 
ерни програми. В областта на палеославистиката активно се работи върху текстовите 
корпуси и индексите на отделен паметник или на сбор от текстове и паметници. Най- 
значимото постижение в тази област в България е осъществено от голям екип учени 
от различни институции под ръководството на проф. А-М. Тотоманова и водещата 
роля на СУ Св. Климент Охридски. Проектът е със свободен достъп на сайта муу. 
сугйоте оф тапа с отделните си профили текстов корпус и исторически речник, 
както с unicode шрифтовете на стара кирилица и глаголица и надеждната, непре- 
къснато развиваща се програма за търсене в корпуса и попълване на лингвистич- 
ната информация | Тотоманова 2015]. Без да е изчерпала приложението си, ръчната 
анотация все повече отстъпва място на новия тип електронна обработка, а всеки 
изследовател търси начини да приобщи текста, върху който работи, към същест- 
вуващи корпуси, бази данни, по-ефективни оперативни средства. Неизбежно въз- 
никват въпроси от общ характер. По отношение на АФС те биха звучали така: има 
ли той място в текстовия корпус за бъдещ исторически речник на българския език; 
притежава ли представителност за езика на ХУП в., при положение че многократно 
са обсъждани чуждоезичните влияния върху него? Отговорите и на двата въпроса са 
положителни. В следващите редове ще се опитам да докажа това чрез представяне 
на типове данни от АФС, извлечени въз основа на текстов набор и приложението на 


индексална програма‘. 


1 Изразявам своята специална благодарност на доц. Иван Христов от Богословския факултет на СУ 
Св. Климент Охридски за помощта при текстообработката и приложението на неговата софтуерна 
програма. 

Най-напред следва да се кажат няколко думи за правописно-фонетичния ал- 
горитъм в АФС, тъй като той поставя предизвикателства при нормализацията на 
заглавната дума за бъдещ словник и речник. От една страна, АФС лесно се приоб- 
щава към кирилските текстове, тъй като печатната кирилица е отличителна негова 
черта в сравнение с католическите сборници от ХУШ в., изписани на новобългар- 
ски език с латиница. Досегашната практика при възпроизвеждането на текста на 
АФС е различна и той се предава както със стара, така и със съвременна кирилица. 
Оригиналният шрифт на АФС е създаден въз основа на така наречената босненска 
кирилица и е предназначен да се използва сред населението на Балканите, за които 
кирилицата е традиционна графична система. Той е опростен в сравнение със старо- 
българската кирилица. Наборът от графични знаци и правилата за тяхната употреба 
са специфични и се различават от потока на православната кирилска книжнина. Тъй 
като темата е добре разработена, ето накратко неговия алгоритъм: липсват знаковете 
от старобългарската кирилица за ерове, носовки, етимологична ятова гласна и ери; 
при звуковете, които се изписват с варианти, се срещат следните закономерности: 
W еосновен знак за звук о, а о се среща общо 6 пъти несистемно (т8конх, моли, MSWHETO, 
0р8шели, т Коне, народи, съответно в ОП и М 8, 9, 15, 16, 20); за звук у се използва само 
$ и нито веднъж оу; за звук и само и и нито веднъж варианти Ï, 1; липсва буква ч, която 
навсякъде се заменя от ц (тип кецнн, цедстнуи8); отразяват се начални и интервокални 
вмъквания на $ (тип Ккласть, Правда, които и днес се срещат в северния павликянски 
говор); текстът не познава знаци за йотувани гласни, при което ю=и$, м= на, в = ив; 
налице са йекави рефлекси на ятовата гласна; буква г в консонантни комбинации 
означава мекост, особено в група гн, и представлява фонетично-правописно влияние 
от страна на италиански и хърватски върху Станиславов (сравни в Ritual Rimski на 
Б. Кашич od гетдПае от земята“ или дпедоу/! негови); б и в се смесват; сонантите се 
предават с вокал пред плавния звук, от типа палт вм. плът; в езика на АФС присъст- 
ват широко консонантните асимилации и дисимилации (тип апустулчоф, аркангели, 
кехценна, колнаф, д8ҳчофна, дхжник, книшници, ихог8стаги, necesa и др.). Специфичният 
набор от графеми и вътрешните правила за тяхната употреба в АФС досега са раз- 
глеждани предимно в рамките на противопоставянията: между книжовното и разго- 
ворното; книжовното и диалектното, за да се докаже има ли доминираща диалектна 
система и може ли да се говори за идиолект на съставителя; българското и влияни- 
ята на други, различни езикови системи, основно така нареченото с общия термин 
западно влияние върху АФС, идващо основно от хърватски, италиански и отчасти 
латински. При работа върху словник и речник въпросите придобиват по-техниче- 


ско естество. Например индексалната програма извлича общо 58 форми с начална 

буква 8, без да се брои преобладаващият вариант на предлога във като 8 на фона на 
по-малобройните случаи на варианта ка. Някои от тях трябва да преминат на буква 
в при нормализация, тъй като АФС отразява лабиализацията на в в началото на дума 
до у от типа на Xpeme, врат, Saach, власт. Тези исторически примери от АФС съвпадат 
с особености на павликянското наречие от северен тип на българска и на румънска 
територия в днешно време и отбелязани случаи на специфично за тези говори пове- 
дение на съгласната в, а именно: в се преглася ву в началото на думата и в средисло- 
вие пред гласни и сонорни съгласни | Неделчев 1994: 85-86; Младенов 1993: 327-329; 
в съвременни конфесионални термини на населението в Белене уладикъ, “владика, 
Уликден “Великден, учирнъ ‘вечерня’ – Врайкова-Генова 2003: 31]. В същото време 
друг тип примери за поведението на съгласната в доказват наличието на подобна на 
съвременната протеза пред следващ консонант в или ф (тип Звлада, Укладнка). 

Следващ пример за необходимостта от концепция при нормализация са упо- 
требите на името Исоусъ, което в АФС се среща два пъти в два различни произноси- 
телни варианта Исоұсъ, Ивсоусъ и п пъти с типичната за цялата католическа книжнина 
хърватска форма Исоукарстъ, при това както самостоятелно, така и в молитвени фор- 
мули с най-честото приложение господинъ (Исоукарстъ). Очевидно е, че първите две 
форми могат да се разработят в субординацията между основна речникова статия 
и препратка, но вторият тип примери, при това преобладаващите по честота, имат не 
просто езиков, но и културологичен, таксономичен характер за вътрешната езикова 
природа на АФС. Този случай не е единственият, при който възниква въпросът как да 
се представи една и съща лексема в съответствие със смесения характер на АФС. По- 
слаба вариантност възниква при други основополагащи термини, които Станиславов 
оставя в техния исторически утвърден, традиционен облик за православната култура: 
Христианъ (ИБ, ОП), кристимнинъ, кристианка (в молитвата Отче наш), христиганкскъ 
(включително в съчетания доуша христимньска М), Христосъ (в тази форма общо 4 пъти 
в ИГ, Еи ОП; Кристосъ веднъж в пояснението към молитвата Отче наш; Христа 8 пъти 
в Е, ОП, М, като влиза включително в устойчиви словосъчетания въ име Христа, Хри- 
ста Бога, Христа ради; веднъж Кристъ), Христовъ (Е, ОП, М, включително в съчетания 
моученикъ Христовъ, прививалици Христово). 

Подобни примери доказват не просто смесения характер на езика на АФС, но 
и няколко основни закономерности, формулирани по различен повод и в различни 
изследвания. Те действат едновременно и системно: 1. В езика на АФС е отразен 
историческият развой на българския език, език и на българите католици. Говори- 
мият български език е градивната матрица, върху която се натрупват разнообразни 


влияния. 2. Влиянията от латински, италиански и хърватски навлизат посредством 

вероизповедната принадлежност и престижната езикова норма на така наречения 
южнославянски илирийски книжовен модел в неговите разновидности | Иванова 
1989: 306]. По това време това е езикът на католическите мисионери на Балканите. 
Той е своеобразен lingua franca въз основа на няколко хърватски диалекта с писмена 
употреба сред приелото католицизма население в рамките на Османската империя. 
3. В АФС се намесват интерференции от високите образци на православната писмена 
традиция - старобългарската и гръцката. Така АФС се явява един от най-значимите 
представители на книжнината на българите католици в нейната битност на езиков 
конгломерат, съхранил паметта за историческото минало, за бита, психологията, 
материалната и духовната култура на част от българския етнос. 

Следователно при лексикална и лексикографска обработка на АФС неизбежно 
се налага нормализация, както правописно-фонетична, така и граматическа, за да 
може текстът да се интегрира сред други източници. Ако обаче нормализацията 
следва принципите на Старобългарския речник и възхождащи към него други лекси- 
кографски трудове, връщането към по-старата езикова норма води до възникването 
на нови проблеми доколко е целесъобразно липсващи думи или словоформи в старо- 
български да се архаизират с парадигматични граматически особености, при поло- 
жение че езикът на Станиславов и на целия XVII в. вече е в напреднала аналитична 
фаза и развива нови системни признаци от лексико-семантичен характер. Важен 
факт е, че турцизмите и османизмите не са присъщи на АФС. В него е налице само 
еднократно употребената дума ҳарамна в ОП (от арабски през турски harami ‘хора 
извън закона, разбойници, обирджии’). 

Развитието на католическата книжнина от АФС към павликянските сборници 
от ХУШ в. се характеризира с тенденцията към задълбочаване на народноразговор- 
ното начало, а това закономерно води до повишена употреба на турцизми (османи- 
зми). По този начин представителите на католическата книжнина се доближават до 
новобългарските дамаскини от същия период и се включват в обхвата на понятието 
КЕНО (книжовен език на народна основа - Абаджиева 2014: 68-78). Освен въпроса 
дали да се възстановяват падежни облици при новобългарски форми, питания по- 
ставя и начинът на представяне на заглавната дума при глаголите, т.е. инфинитив или 
първо лице на сегашно време. Разговорният глагол отървавам, да отърва в текста на 
АФС присъства с формите шдтарки, хдтаркал (кси). Те са заместители, разговорни CH- 
ноними на традиционните за молитвените текстове глаголи спасти, спасати, изкавити, 
извавлати. Извличат се от осмия молитвен текст, който, макар и превод от латински, 
показва нахлуването на живия език в молитвата и независимия характер на верси- 


ята у Станиславов | Илиева 201: 186]. За подобни словоупотреби е по-подходяща 

съвременната основна форма на глагола. При други еднокоренни гнезда лексеми 
спазването на приетите в Старобългарския речник нормализация и принципи на 
заглавната дума биха разкрили деривационните промени, словообразувателното 
и стилистичното обогатяване на лексиката в съзвучие с развитието и динамиката на 
езиковите норми на границата между старо и ново. Точно на тази межда стои АФС 
и книжнината от същия преходен период. Например корен прокллт- би следвало 
да се представи с 6 речникови статии и общо 7 словоформи, а забележителното 
е, че всички те се извличат от ОП и обслужват целите на проповедта, на мощната 
словесна битка срещу суеверията и отклонението от пътя към Бога. Проповедниче- 
ските акценти налагат концентрация на определени изразни средства, сред които 
и разглежданата група. Речниковите статии биха изглеждали така, като в скоби се 
привежда оригиналната словоформа с нейната честотност: 
Проклинати, проклинаж, проклинаєши (несв.) - проклинам, изричам проклятия 
срещу някого, осъждам, порицавам (прканнанв, 1). 

Прокллти, прокльнж, проклкнеши (сВ.) - проклинам, изричам проклятия срещу 
някого, осъждам, отричам (прекелнете, 1). 

Прокллтица, -A (ж.) - проклетница, която заслужава проклятие, жена с лош 
характер и осъдително поведение (преклетице, 1). 

Проклатъ (прич.-прил.) - проклет, който заслужава проклятие, осъждане, 
отрицание (преклєти, 2). 

Проклетьство, -а (ср.) – проклетия, качество на проклет човек, лошотия, зло- 
вредност (NpWKAETCTŠRW, 1). 

Прокллтьць, -A (м.) - проклетник, който заслужава проклятие, човек с лош 
характер и осъдително поведение (проклеци, 1). 

Следващите суббази данни, на които искам да обърна внимание, засягат из- 
цяло лексикалните особености на АФС. В словообразувателен аспект типичен тип 
лексеми за цялата християнска традиция са композитите. Паметникът предлага общо 
33 лексеми: архангелъ, архиереи, влаговоньнъ (MBAKO клаговоньно образно към Богоро- 
дица в ИБ), влагодљҳаньнъ, влагомирьнъ, клагопривльница (образно към Богородица 
в ИБ), влагословити (с регистрирани смесени форми между българската и хърват- 
ската норма клатуслурвите, BAAFWCAHBAMW), вогоносьць (постоянен епитет към св. Игнатий 
Богоносец), Богородица, ввсдкньшьнъ (васдашни в молитвата Отче наш, епитет към 
хляба, калка от лат. диопфапиз), вьсемогжшь (догматически епитет към Църквата 
или Бог, представен с облиците свегамхштна, сввегалиогвштаг), златодустъ (постоянен 
епитет към св. Йоан Златоуст), длъговЕчьнъ, довроколвно, доврочиньць, евангедист"ъ, EBAN- 


ГЕЛИСТОЕЋ, жикоткорлшь, Кръкоточикъ, милосрьдию, милосоьдьнть, мироносьць (определение 

към Господ в М 24), новокрьнъ, новораслъ, ортодоксъ, пантократоръ, параклитъ, прьво- 
рожденъ, тЕръдоглакъ, ЧАДОЛЮБЬНО, чоудотворьнъ, чоудоткорьно, единорожденъ. Налага се 
заключението, че в системата на композитите действат универсални тенденции на 
християнската книжнина, но в същото време текстът не изобилства с такива фор- 
мации поради онароднения език. Практически всички словоформи от тази група 
са богословски термини, наследени от цялостната християнска традиция, а в някои 
словоупотреби се появява смесването на нормите на православната и католическата, 
старата българска и хърватската книжнина. 

Гърцизмите композити се подчиняват на същите тенденции, на които и оста- 
налата лексика с гръцки произход. Поначало единичните гърцизми в АФС намират 
различно обяснение според типа текст. Например панджкратир, паракант се извличат 
от ИГ и съответстват на именната парадигма образи в оригиналния гръцки текст, 
която в славянската кирилска традиция остава непроменена. Диференцирането на 
гръцките думи в тематични полета показва, че очаквано най-многобройни са при- 
мерите в раздела религиозна и богослужебна лексика и терминология. По-малко 
са разговорните, сред които думи като даскалъ, харизвам, да харижа. Изгражда- 
нето на терминологичен апарат, свързан с християнството и обслужването на култа, 
е типично за цялата средновековна книжнина [Тотоманова 2.015: 5]. Едно възможно 
обяснение за присъствието им в АФС е универсалният им християнски характер, 
въпреки паралелните латински и гръцки лексеми за едно и също понятие, например 
поутокрОтир-отпро(епз ‘вседържител’, лар Окйптов-сопзоабог ‘утешител, защитник. 
Влияние оказва и произходът на отделните текстове. Затова дистрибуцията на бого- 
служебните термини с гръцки произход е различна. Докато в ИГ е запазен непреве- 
деният богослужебен термин пантократоръ, в молитвен текст като епитет той е заме- 
нен от кксемогжуи, в М 6 скегалщштне вм. omnipotens по образеца на католическата 
литургия (ка светён$ Матере Цаеркке wpmwawkeke скегаацуштне Катурднцнанске, Япуустуолске) 
ив М 24 (Господе свегамюштна). 

Един от интересните лексикографски аспекти на АФС е използването на думи 
с преносно значение в двата начални текста - символико-алегоричните имена на 
Господ и на Богородица. Сред Богородичните имена са застъпени изииирна, кивутъ, 
кринь, трапеза, химиантъ и много други. Някои са засвидетелствани с единични YNO- 
треби само в този контекст, следователно липсва прякото номинативно значение. 
Например разпространената в народния език дума трапеза има конкретно битово 
значение, но в АФС е единствено символ на сакралното олтарно пространство, място 
за принасянето на евхаристийната жертва и оттук - една от алегориите за Богородица 


и за Господ (тарпеда свкета, свкетана тарпеха, тарпеѕе гне). АФС безспорно се отличава 

с катехитичен характер, тъй като внушава дълбокото християнско съдържание на 
думи термини в литургиката, които с прякото си значение никога не са излизали 
от употреба от народния език, но в терминологичното и алегоричното си значение 
съдържат духовна субстанция, способна да приобщи новопокръстените. Така езико- 
вите единици подпомагат въвеждането във вярата чрез един изпитан дидактически 
похват - непознатото се свежда до познатото, неразбираемото се обяснява. 

В други случаи при лексикографиране извличането на информация изисква 
под една заглавна дума да се обособят две или повече значения, а понякога да се 
помисли и за възможна омонимия. Типичен пример е самото название Абагар. Спо- 
ред най-разпространеното мнение то възниква въз основа на епоним. Топархът на 
Едеса Абгар (9-46 г. от н.е.) - в южнославянската книжнина преобладаващо Авгар, 
на гр. АВуброс, Абудрос, лат. Abgarus, у Станиславов както като лично име Ййвагар Цар, 
така и като название на самото книжно тяло савурнн WEH Якагар – получава чудодейно 
избавление за неясното си, но тежко заболяване чрез Божието слово и досега с не- 
ръкотворния образ на Божия син. Историята става толкова популярна, че поставя 
началото на наративен апокрифен комплекс от три текста, познати на различни 
езици и в няколко редакции, които получават названието Авгаров цикъл, Авгарова 
епистолия. Всички те разработват темата за чудото на изцелението чрез вярата. Една 
примерна обработка би изглеждала така: Йкагаръ, -а. 1. ЛИ. Якагаръ царь. Цар Авгар, 
топарх на Едеса (4 употреби само в Е); 2. Абагар; название на книга, която съдържа 
частично или цялостно Авгаровия апокрифен цикъл; общо название за апотропеен 
текст, текстов амулет (2 употреби в П). Ключовото название оставя дълбоки следи 
на диалектно равнище и днес в говора на католиците от Северна България абгър 
се пресемантизира до малка икона за носене на гърдите в знак на принадлежност 
към дружината на Дева Мария | Врайкова-Генова 2003: 13]. Старият ритуал на пав- 
ликяните да носят на шия или през рамо свитъка амулет се трансформира в съвсем 
различна култова практика, но самата номинативна традиция остава устойчива. 

Колокацията също намира място в АФС, разкривайки интересни съчетания на 
народноразговорното начало и на книжовната норма в един християнски текст. Ще 
приведа само избрани примери от този тип лексикално богатство. Коситра в израза 
сливал коситра ‘лея олово, през гр. каоойгерос от лат. саззЙегит ‘олово, калай, се среща 
еднократно само в съчетание. Самата лексема бележи разпространение в същата 
епоха в литургически указания от православни книги, запазена ев днешни диалекти, 
сравни коситрЕнъ, коситрЕно клюдо ‘калаен, оловен’ в Оряховско, Троян, Самоковско; 
в Етрополе коситра “късчета сребро в старо шлакно. В ОП тя е употребена в словосъ- 


четание със значение на магическа практика да се лее олово с лечебен и превантивен 

ефект срещу зли сили, страх и болести. В своя оригинален послеслов Станиславов 
употребява субстантивираното прилагателно Богданкскъ в израза $ Бугданск 8 във 
връзка с датирането, поставянето в исторически контекст на печатния труд. То носи 
ценна историческа информация: ка Хреме Цара нашега Нкрахнма, д 8 влашк8 цастнтурга 
Матне В8онв ид н 8 Бъгданск  влагугинрнага Авпвла нарнцанемагч Васнане Бвионвмда. Дан- 
ните отдавна са се превърнали в обект на дискусия сред историците в опитите да 
се синхронизират с годината 1651, но на тях може да се погледне и от езикова гледна 
точка. В съвременния превод този пасаж е неточно преведен и води до една немис- 
лима контаминация: във времето на нашия цар Ибрахим, а у Влашко честития 
Матие Богдански - благомирния Лупул, наричан Василие Воевода | Абагар 2006: 72]. 
Всъщност става въпрос за Молдова, Молдовското княжество, известно като Богдан- 
ската земя през ХУ-ХУШ в. в българския фолклор. През 1651 г., когато се отпечатва 
АФС, действащ молдовски владетел наистина е воеводата Василие Лупу. 

Много богати сведения могат да се извлекат от специализирани тематични 
речникови групи. Самостоятелни групи се оформят не само в лексиката от високия 
книжовен пласт на богослужебната и конфесионалната сфера, но и в неподозирани 
на пръв поглед семантични полета. Такова поле е групата лексеми за анатомичните 
органи на човека, концентрирани в последната молитва ААщантва ZA ветешнуга WA, 
свех Зда нелуоштагуо MWAH се Пеп снце. Всяка инициация във вярата се основава на ясни 
и разбираеми послания и си служи с първичен набор от текстове, необходими за 
култа. В АФС такива са молитвата Отче наш, Аве Мария, молитвите, предназначени 
да обезпечат ежедневното съществуване на християните чрез кръщението, тайн- 
ството на брака, лекуването на безплодие, физически и душевни страдания, риту- 
алите около смъртта, т.е. целия жизнен цикъл. В християнската духовна парадигма 
текстовете имат многопластова роля, а Божието слово лекува не само физическото, но 
и душевното страдание, възвръщайки нарушената хармония между болния и света, 
човека и Бога. Такова е и дълбокото послание на епископ Станиславов към неговото 
паство. Затова в спомената молитва е налице изключително висок процент лексика 
от тази група с общо 49 названия: ведро, коктъ, кръкь, класъ (кослгъ), гарвина, глава, гръло, 
Грждь, длань, жила, колКно, кость, кръстъ, дакъть, ЛИЦЕ, аъстъ, тъншъца, МОЗГ", НЕБО, нога 
(крак), ноздри, нокъть (ноуфт), Noch, очи, папак, плъть, проходъ, прьстъ, NATA, ревро, ржка, 
слезена, срьдъце, стегно, TRMA, TRAO, OY Ah, оуста, суши, Ходъъ, чело, чланъ, шим (вратъ), жтрова, 
зъщъ. Някои названия са хипероними от типа на дъ ‘орган, част, чланъ “член, 
орган”; други са употребени като контактни синоними от типа на двойките нога-крак, 
власи-коси, врат-шия, при това придружени от маркери за синонимен характер на 


лексикалните единици, какъвто е съюзът или и неговият хърватски облик АЛИТИ, HAHTH; 

трети тип лексеми свидетелстват за налагане на разговорен облик на старинна дума 
и за възникване на деривация от същия корен (гаркина вм. гръвъ; папак вм. пжпъ; гардо 
вм. грътань). 

Накрая, само за илюстрация на лексикалното богатство на АФС, ще приведа 
и рядката форма нащхилвлв ОТ оригиналното поучение на епископа към духовните 
наставници. Той предупреждава какво ги очаква при неспазване на пастирските им 
задължения: Ту горе вамн, када вн рецет Хрнстҷос, HawygHaeae вамн Пастнрн, даштҳо Стаде 
м шне нЕ НАВцисте, амн запвстнсте. Още В. Пундев я извежда по образеца на іаоћ от 
Ritual Rimski на Бартол Кашич в комбинация с народноразговорното леле |Пундев 
1924: 331|, следователно става въпрос за две отделни междуметия. Те би следвало да 
се разработят самостоятелно. Към тях се добавя книжовното горю, известно още на 
старобългарския евангелски текст, и по този начин дори в сравнително по-бедната 
по обясними причини група на междуметията може да се наблюдават разнопосочните 
влияния върху паметника и неговото своеобразие. Примерите от отделни тематични 
и лексико-семантични групи биха могли многократно да се увеличат. 

В заключение следва да се повторят някои основни изводи, които вече повече 
от век и половина научна традиция върху АФС не намаляват своята валидност, а се 
потвърждават от нови и все повече доказателства от различни изследователски по- 
лета според целите и стратегиите на интерпретиращите. Един от тях е, че личността 
на неговия създател е ключова за този труд. Епископ Станиславов се проявява не 
просто като съставител и компилатор, но и като автор на оригинални текстове и ре- 
дактор на други, които преработва по своя собствена концепция. В светлината на 
съвременните проучвания дори може да се говори за съзнателно конструирана ком- 
позиционна схема на АФС, в която всеки текстов, гравюрен или дори само технически 
елемент на паметника е организиран в смислово единство | Минчева 2015 |. Onpas- 
дано е да се говори и за идиолект на никополския епископ | Илиева 2011: 179], тъй като 
някои лексикални замени са плод на неговия целенасочен избор. На второ място, 
наложената в научните изследвания представа за Абагара като за смесица от явления 
в типичната двуплановост не трябва да се схваща единствено като опозиция между 


католическото и православното, народното и книжовното, българското и чуждото, 


а като многоплановост, съчетаване и преливане на едни елементи в други. Именно 
тези особености правят от АФС едно истинско християнско произведение, предназ- 
начено да утвърждава силата на християнството в условия на иноверско господство, 
извисяват труда на никополския епископ до равнището на книжовните православни 
образци от епохата и го вписват в българската книжнина от ХУП в. Пътищата на 


неговото по-нататъшно проучване биха могли да са както изработването на словник 

и речник, така и създаването на интертекстови релации с други текстове в общи 
корпуси (например между различни преписи на някои молитви от АФС, на Авгаро- 
вия цикъл и другите апокрифи с апотропейна функция; Станиславовата проповед 
подлежи на сравнение с новобългарски проповеди на изявени православни дамас- 
кинари и автори на сборници; АФС може да се сравнява с другите южнославянски 
абагари) или в субкорпуси (например би могъл да се обособи такъв за книжнината 


на българите католици, написана на български език). 


Каквито и да са следващите стъпки, развитието в научните търсения върху Аба- 
гара е доказателство за значимостта му в българската културна история и за бъдещето 


на самата творба. 

